CELEX: 32014R0407
Language: lt
Date: 2014-04-23 00:00:00
Title: 2014 m. balandžio 23 d. Komisijos įgyvendinimo reglamentas (ES) Nr. 407/2014, kuriuo transflutrinas patvirtinamas kaip esama veiklioji medžiaga, skirta 18-o tipo biocidiniams produktams gaminti  Tekstas svarbus EEE

24.4.2014   
            
            
               LT
            
            
               Europos Sąjungos oficialusis leidinys
            
            
               L 121/14
            
         KOMISIJOS ĮGYVENDINIMO REGLAMENTAS (ES) Nr. 407/2014
   2014 m. balandžio 23 d.
   kuriuo transflutrinas patvirtinamas kaip esama veiklioji medžiaga, skirta 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:
   
               (1)
            
            
               Reglamente (EB) Nr. 1451/2007 (2) yra nustatytas veikliųjų medžiagų, kurias reikėtų įvertinti, kad jas būtų galima įtraukti į Europos Parlamento ir Tarybos direktyvos 98/8/EB (3) I, IA arba IB priedą, sąrašas. Tame sąraše yra transflutrinas;
            
         
               (2)
            
            
               pagal Direktyvos 98/8/EB 11 straipsnio 2 dalį buvo įvertinta, ar transflutriną galima naudoti 18-o tipo produktams (insekticidams, akaricidams ir kitiems nariuotakojų kontrolės produktams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 18-o tipo produktus, gaminti;
            
         
               (3)
            
            
               Nyderlandai buvo paskirti ataskaitą rengiančia valstybe nare ir 2010 m. liepos 13 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;
            
         
               (4)
            
            
               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2014 m. kovo 13 d. Biocidinių produktų nuolatinis komitetas peržiūros išvadas įtraukė į peržiūrėtą vertinimo ataskaitą;
            
         
               (5)
            
            
               remiantis ta vertinimo ataskaita, biocidiniai produktai, kurie naudojami kaip 18-to tipo produktai ir kurių sudėtyje yra transflutrino, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;
            
         
               (6)
            
            
               todėl transflutriną galima patvirtinti kaip veikliąją medžiagą, skirtą 18-o tipo biocidiniams produktams gaminti su sąlyga, kad laikomasi minėtų specifikacijų ir sąlygų;
            
         
               (7)
            
            
               kadangi į vertinimą nebuvo įtrauktos nanomedžiagos, patvirtinimas šioms medžiagoms netaikomas, kaip nustatyta Reglamento (ES) Nr. 528/2012 4 straipsnio 4 dalyje;
            
         
               (8)
            
            
               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotosios šalys galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;
            
         
               (9)
            
            
               šiame reglamente numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Transflutrinas patvirtinamas kaip veiklioji medžiaga, skirta 18-o tipo biocidiniams produktams gaminti, laikantis priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 167, 2012 6 27, p. 1.
   
      (2)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).
   
      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
   
      PRIEDAS
      
                  Bendrinis pavadinimas
               
               
                  IUPAC pavadinimas
                  Identifikacijos numeriai
               
               
                  Mažiausias veikliosios medžiagos grynumo laipsnis (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos (2)
                  
               
            
                  Transflutrinas
               
               
                  IUPAC pavadinimas:
                  2,3,5,6-tetrafluorbenzil (1R,3S)-3-(2,2-dichlorvinil)-2,2-dimetilciklopropankarboksilatas
                  arba
                  2,3,5,6-tetrafluorbenzil trans-3-(2,2-dichlorvinil)-2,2-dimetilciklopropankarboksilatas
                  EC Nr. 405-060-5
                  CAS Nr. 118712-89-3
               
               
                  965 g/kg medžiagos su 1R transkonfiguracija
               
               
                  2015 m. lapkričio 1 d.
               
               
                  2025 m. spalio 31 d.
               
               
                  18
               
               
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Autorizacijos liudijimai išduodami, jei laikomasi šios sąlygos:
                  atsižvelgiant į grėsmę vandeniui, nuosėdoms ir dirvožemiui, transflutrinas nenaudojamas viduje naudojamiems garintuvams arba spiralėms nuo vabzdžių, nebent produkto autorizacijos liudijimo paraiškoje gali būti įrodyta, kad riziką galima sumažinti iki priimtino lygio.
               
            
         (1)  Šioje skiltyje nurodyta koncentracija – tai minimali veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, koncentracija. Rinkai pateikiamame produkte esanti veiklioji medžiaga gali būti tokios pačios arba kitokios koncentracijos, jei įrodyta, kad ji yra techniškai lygiavertė įvertintai veikliajai medžiagai.
      
         (2)  Vertinimo ataskaitų turinys ir išvados, reikalingi Reglamento (ES) Nr. 528/2012 VI priedo bendriesiems principams įgyvendinti, pateikti Komisijos interneto svetainėje http://ec.europa.eu/comm/environment/biocides/index.htm